3. การประกอบธุรกิจของแต่ละสายผลิตภัณฑ์

สวิตช์ชิ่ง เพาเวอร์ ซัพพลาย 

สวิตช์ชิ่ง เพาเวอร์ ซัพพลาย
เป็นวงจรอีเลคโทรนิคส์ที่ซับซ้อนที่แปลงกระแสไฟฟ้าจากกระแสสลับเป็นกระแสตรงเพื่อจ่ายไฟฟ้าให้กับอุปกรณ์และชิ้นส่วนอีเลคโทรนิคส์ที่อยู่ในเครื่องคอมพิวเตอร์
เครื่องมือสื่อสาร และเครื่องมือเครื่องใช้อีเลคโทรนิคส์ต่างๆ
สินค้าเพาเวอร์ซัพพลายสามารถแบ่งออกได้หลากหลายประเภทและชนิด อาทิเช่น เซิฟเวอร์
อแดปเตอร์ ชาร์จเจอร์ เครื่องป้องกันการเปลี่ยนแปลงของกระแสไฟฟ้า (Uninterrupted
processing system-"UPS") เป็นต้น ซึ่งเครื่องป้องกันการเปลี่ยนแปลงของกระแสไฟฟ้า
(Uninterrupted processing system-"UPS")
เป็นเพาเวอร์ซัพพลายชนิดที่ใช้เพื่อเก็บกระแสไฟฟ้า
ในขณะที่เซิฟเวอร์เป็นเพาเวอร์ซัพพลายที่ประกอบไปด้วยวงจรมากมายเพื่อสามารถจ่ายกระแสไฟฟ้าให้แก่ชิ้นส่วนอุปกรณ์ต่างๆได้พร้อมกัน
นอกจากเพาเวอร์ซัพพลายที่แปลงไฟฟ้าจากกระแสสลับเป็นกระแสตรงแล้ว
กลุ่มเดลต้ายังอยู่ในระหว่างการพัฒนาเพาเวอร์ซัพพลายที่แปลงไฟฟ้ากระแสตรงเป็นกระแสตรง (DC
to DC power supply )
ซึ่งใช้ในชิ้นส่วนอุปกรณ์ของเครื่องมือสื่อสารชั้นสูงซึ่งคาดว่าจะนำออกจำหน่ายได้ในอนาคตอันใกล้
สำหรับบริษัท เดลต้า อีเลคโทรนิคส์ (ประเทศไทย) จำกัด มหาชน นั้นมีสินค้าประเภท เพาเวอร์
ซัพพลาย ได้แก่ สวิตช์ชิ่ง เพาเวอร์ ซัพพลาย อแดปเตอร์ ชาร์จเจอร์ เซิฟเวอร์
และผลิตภัณฑ์เน็ตเวิร์คกิ้งอีกด้วย ที่จริงนั้นสินค้าเพาเวอร์
ซัพพลายที่มีหลายประเภทและหลายชนิดนั้นก็ขึ้นอยู่กับประเภทของการใช้งานและระดับความสามารถในการใช้งานนั้นๆ
แม้ว่าธุรกิจเพาเวอร์ซัพพลายของบริษัทฯ จะถือกำเนิดจากธุรกิจคอมพิวเตอร์มาก่อน
แต่ยอดขายในอุตสาหกรรมอื่นของสินค้าเพาเวอร์ ซัพพลาย ของบริษัทฯ
กำลังมีความเจริญเติบโตอย่างมาก โดยเฉพาะอย่างยิ่ง เมื่อการใช้อินเตอร์เน็ต
การใช้สื่อบันเทิงบนระบบเคเบิ้ล และการสื่อสาร
กำลังถูกพัฒนาให้อยู่รวมกันในเครื่องมืออีเลคโทรนิคส์ชิ้นเดียวกัน
เพื่อความสะดวกในการใช้งานของผู้บริโภค ทำให้ความต้องการ สินค้าเพาเวอร์ ซัพพลาย
แทบทุกประเภทเจริญเติบโตอย่างรวดเร็ว

กลุ่มสินค้า สวิตช์ชิ่ง เพาเวอร์ ซัพพลายของบริษัท เดลต้า อีเลคโทรนิคส์ (ประเทศไทย) จำกัด
(มหาชน) ประกอบไปด้วยสินค้า 5 ประเภทตามสินค้าที่ใช้ ประกอบคือ 1. เดสทอป 2. เซิฟเวอร์
3. เน็ตเวิร์คกิ้ง 4. อแดปเตอร์ และ 5. ชาร์จเจอร์และตัวควบคุมกระแสไฟฟ้า ( Voltage
Regulator Module – DC-DC converter) สวิตช์ชิ่ง เพาเวอร์ ซัพพลาย
เพื่อใช้กับเดสทอปแทบทั้งหมดและครึ่งหนึ่งของอแดปเตอร์และชาร์จเจอร์
ได้ขายให้แก่ลูกค้าในอุตสาหกรรมคอมพิวเตอร์
อีกครึ่งหนึ่งของอแดปเตอร์และชาร์จเจอร์ได้ขายให้กับอุตสาหกรรมเครื่องใช้อีเลคโทรนิคส์ส่วนบุคคล
ส่วนสินค้าสวิตช์ชิ่ง เพาเวอร์
ซัพพลายที่ใช้กับเซิฟเวอร์และเน็ตเวิร์คกิ้งได้ขายให้กับอุตสาหกรรมคอมพิวเตอร์และอุตสาหกรรมข้อมูลสื่อสาร(data-communication)
ในปัจจุบันนี้คู่แข่งสำคัญของบริษัทฯ ในธุรกิจ เพาเวอร์ ซัพพลายได้แก่ เอสเทค ไฮโปร ไลท์ออน
และเอสพีไอ เป็นต้น

การผลิต

การผลิตสินค้าเพาเวอร์ ซัพพลายของบริษัทฯ อยู่บนชั้น 2 ของโรงงานที่ 5 ซึ่งตั้งอยู่บนที่ดินจำนวน
41 ไร่ และมีพื้นที่โรงงานเป็นครึ่งหนึ่งของพื้นที่โรงงานรวม ปัจจุบันมีกำลังการผลิตทั้งสิ้นจำนวน 25
ล้านหน่วย โดยมีจำนวนพนักงานในสายการผลิตประมาณ 2,850 คน และในปี 2543 บริษัทฯ
มีการเพิ่มกำลังการผลิตสำหรับสินค้าประเภท ชาร์จเจอร์และตัวควบคุมกระแสไฟฟ้า ( Voltage
Regulator Module – DC-DC converter)
การขยายกำลังการผลิตดังกล่าวทำโดยการปรับปรุงเปลี่ยนแปลงเครื่องจักรเพื่อเพิ่มประสิทธิภาพและประสิทธิผลให้มากขึ้น

ลักษณะธุรกิจ

จากการที่กลุ่มบริษัทเดลต้าเป็นหนึ่งในผู้ผลิตชั้นนำของสวิตช์ชิ่ง เพาเวอร์ ซัพพลาย
ที่ใช้ในเครื่องคอมพิวเตอร์ ด้วยส่วนแบ่งการตลาดกว่าร้อยละ 25 บริษัท เดลต้า อีเลคโทรนิคส์
(ประเทศไทย) จำกัด (มหาชน) จึงพยายามใช้ความชำนาญและเทคโนโลยีของกลุ่มเพื่อรักษาธุรกิจ
สวิตช์ชิ่ง เพาเวอร์ ซัพพลาย ให้ยังคงเป็นธุรกิจหลักของบริษัทฯ ต่อไป ในปี 2543 ยอดขายสินค้า
สวิตช์ชิ่ง เพาเวอร์ ซัพพลาย ของบริษัทฯ คิดเป็นถึง 302 ล้านเหรียญสหรัฐหรือ 12.5 พันล้านบาท
บริษัทฯ
ได้ใช้ชาร์จเจอร์เป็นสินค้าตัวนำในการขยายเข้าสู่ธุรกิจโทรศัพท์มือถือและได้ทำธุรกิจกับบริษัทโทรคมนาคมชั้นนำบริษัทหนึ่งในทวีปยุโรป
ต่อมาบริษัทโทรคมนาคมโดยส่วนใหญ่ต้องย้ายฐานการผลิตโทรศัพท์มือถือ
และอุปกรณ์เสริมมาทางแถบทวีปเอเชียมากขึ้น เนื่องจากแนวโน้มสภาวะทางเศรษฐกิจที่ไม่สดใสในปี
2544 ดังนั้น บริษัทฯ
จึงคาดหวังว่าโอกาสในทางธุรกิจที่จะขยายเข้าสู่เครื่องใช้โทรคมนาคมจึงมีสูงขึ้น
นอกจากนี้ตลาดข้อมูลสื่อสาร (data –communication) ก็มีการเจริญเติบโตสูงในปี 2543
ซึ่งบริษัทฯ ก็ได้ใช้สวิตช์ชิ่ง เพาเวอร์ ซัพพลาย ของบริษัทฯ เป็นตัวนำในตลาดเซิฟเวอร์
และเน็ตเวิร์คกิ้ง ซึ่งก็ทำให้บริษัทฯ มีลูกค้าใหม่เพิ่มขึ้นอีกหลายราย

จอมอนิเตอร์ 

จอมอนิเตอร์เป็นอุปกรณ์สำคัญที่ใช้ในการแสดงผลข้อมูลต่างๆ ที่ผู้ใช้สามารถอ่านและใช้งานได้
จอมอนิเตอร์ปัจจุบันที่มีขายในตลาดมามากกว่า 10 ปีเป็นชนิดที่ใช้หลอดภาพคาโถ่ด
ซึ่งเทคโนโลยีของสินค้าชนิดนี้ยังเป็นที่พึงพอใจแก่ผู้บริโภคมากที่สุดเมื่อเปรียบเทียบกับเทคโนโลยีอื่นที่ใช้ในการผลิตจอมอนิเตอร์
ปัจจุบันนี้จอมอนิเตอร์ที่ใช้หลอดภาพคาโถ่ดด้วยกันในท้องตลาด เช่น
จอที่มีความหนาของเครื่องแบบที่เห็นทั่วไป
จอที่มีความหนาเพียงครึ่งหนึ่งของแบบที่เห็นทั่วไปและจอแบน
ซึ่งสินค้าที่กล่าวมาทั้งหมดนี้เป็นเทคโนโลยีที่ใช้หลอดภาพคอยล์ร้อนซึ่งต้องใช้กำลังไฟฟ้าสูงมากเพื่อจะให้กำเนิดภาพที่มีคลื่นความถี่สูง
ปัจจุบันนี้หลายบริษัทและหน่วยงานมีการพัฒนาเทคโนโลยีเกี่ยวกับการแสดงผลมากมายเพื่อให้ได้ภาพที่คมชัดขึ้น
น้ำหนักเบาขึ้น ขนาดเล็กลง และใช้งานง่าย
อย่างไรก็ดียังไม่มีเทคโนโลยีใดที่สามารถทำราคาที่ถูกกว่าจอแสดงผลแบบหลอดภาพคาโถ่ด
โดยการสนับสนุนจากทีมวิจัยและพัฒนาของกลุ่มเดลต้า ทำให้บริษัทฯ
มีความพร้อมที่จะผลิตสินค้าจอมอนิเตอร์ที่ใช้เทคโนโลยีใหม่อื่นๆได้
หากว่าความนิยมของหลอดภาพคาโถ่ดเทคโนโลยีที่ใช้หลอดภาพคอยล์ร้อนจะหมดลงในอนาคต
อย่างไรก็ดีตลาดของจอมอนิเตอร์ที่ใช้หลอดภาพคาโถ่ดชนิดคอยล์ร้อนปัจจุบันนี้ยังมีความนิยมอยู่มากคิดเป็นส่วนแบ่งตลาดถึงร้อยละ
80 ของตลาดจอแสดงผลโดยรวม
เป็นที่เชื่อว่าหากจะมีเทคโนโลยีอื่นใดที่จะมาแทนที่จอมอนิเตอร์ที่ใช้หลอดภาพคาโถ่ดชนิดคอยล์ร้อนได้นั้นราคาของสินค้านั้นต้องไม่สูงกว่า
2 เท่าของราคาจอมอนิเตอร์ที่ใช้หลอดภาพคาโถ่ดชนิดคอยล์ร้อนในขนาดจอที่เท่ากัน
สินค้านั้นจึงจะสามารถได้รับความนิยมเกินกว่าจอมอนิเตอร์ที่ใช้หลอดภาพคาโถ่ดชนิดคอยล์ร้อนได้
อย่างไรก็ดีบริษัทฯ
ยังคงนโยบายที่จะสร้างฐานธุรกิจของกลุ่มธุรกิจจอแสดงภาพด้วยสินค้าที่มีส่วนแบ่งการตลาดมากซึ่งมักเป็นสินค้าที่มีราคาต่ำแต่ความต้องการสูง
ในขณะเดียวกันบริษัทฯ มีนโยบายที่จะมุ่งเน้นการเจริญเติบโตของธุรกิจจากสินค้าที่ราคาสูงเช่น
เครื่องอีเลคโทรนิคส์ส่วนบุคคล (Personal Data Access - "PDA")
ซึ่งจะเป็นเครื่องที่สามารถใช้ในการสื่อสาร การเล่นคอมพิวเตอร์และความสะดวกสบายเข้าด้วยกัน
จากความชำนาญของบริษัทฯ
ในการผลิตสินค้าปริมาณมากในต้นทุนที่ต่ำและความสามารถในการออกแบบผลิตภัณฑ์
ทำให้กลุ่มธุรกิจจอมอนิเตอร์หรือจอแสดงภาพของบริษัทฯ ยังคงทำกำไรให้แก่บริษัทฯ
ได้ดีในฐานะธุรกิจหลักอันหนึ่งของบริษัทฯ ในอนาคต

การผลิต

บริษัทฯ ได้ใช้โรงงานที่ 1 เป็นที่ผลิตจอมอนิเตอร์หลายขนาดจาก 15" ถึง 23" แต่เดิมบริษัทฯ
เคยผลิตจอขนาด 14” แต่เนื่องจากลูกค้าต้องการให้เปลี่ยนที่ส่งสินค้านั้นเพื่อประโยชน์ของลูกค้า
จอมอนิเตอร์ขนาด 14” จึงถูกผลิตขึ้นที่บริษัทเดลต้าอีเลคโทรนิคส์ อิงค์ ในตงกว่าน
ประเทศสาธารณรัฐประชาชนจีนแทน บนเนื้อที่กว่า 17 ไร่ และพื้นที่โรงงานกว่า 18,400
ตารางเมตร ใช้พนักงานในสายการผลิตทั้งสิ้นราว 1,300 คน มีสายการผลิต 5 สาย
ซึ่งสามารถมีกำลังการผลิตได้ถึง 4 ล้านชิ้นต่อปี ในเวลาต่อมาบริษัทฯ
ได้เพิ่มสายการผลิตขึ้นอีกเพื่อให้สอดคล้องกับแผนการขาย โดยเพิ่มจอมอนิเตอร์ขนาด 17” 19”
21” 23” จึงทำให้กำลังการผลิตเพิ่มขึ้นเป็น 5 ล้านหน่วยต่อปี

ลักษณะธุรกิจ

ในปี 2543 ร้อยละ 60 ของยอดขายจอมอนิเตอร์ เป็นขนาด 15 “
เพื่อขายกับเครื่องคอมพิวเตอร์ส่วนบุคคล ที่ราคาต่ำกว่า 1,000 เหรียญดอลล่าร์สหรัฐ
ในขณะที่อีกร้อยละ 40 เป็น จอมอนิเตอร์ขนาด 17” เป็นส่วนใหญ่ และยังมีขนาด 19” 21” 23”
อีกด้วย ยอดขายดังกล่าวมีความแตกต่างเป็นอย่างมากจากสิ่งที่เกิดขึ้นปีก่อน ซึ่งจอมอนิเตอร์ขนาด
15” มียอดขายคิดเป็นกว่าร้อยละ 80 ของยอดขายจอมอนิเตอร์ทั้งหมด
ธุรกิจจอมอนิเตอร์มีอัตรากำไรขั้นต้นที่สูงกว่าปีที่ผ่านมา
เนื่องจากมีการขายจอมอนิเตอร์ขนาดใหญ่เพิ่มมากขึ้น นอกจากนี้บริษัทฯ ยังได้ลูกค้าใหม่ๆ
จากการขายดังกล่าวอีกด้วย คู่แข่งของบริษัทฯ ในธุรกิจจอมอนิเตอร์ ได้แก่
ผู้ประกอบการในประเทศไต้หวัน และประเทศเกาหลี อาทิเช่น ฟิลิป เอเซอร์ ต้าถุง ซัมซุง และ
แอลจี เป็นต้น

ชิ้นส่วนอีเลคโทรนิคส์ (คอมโพเน้นท์)

ชิ้นส่วนอีเลคโทรนิคส์หรือคอมโพเน้นท์เป็นธุรกิจหลักที่ 3
ของกลุ่มเดลต้านอกเหนือจากสินค้าประเภทสวิตช์ชิ่ง เพาเวอร์ ซัพพลาย
และสินค้าประเภทจอแสดงภาพ อย่างไรก็ดียอดขายของธุรกิจชิ้นส่วน
อีเลคโทรนิคส์ไม่ได้มีปริมาณมากเท่ากับธุรกิจหลักอื่นๆ ของบริษัทฯ
หากแต่ว่าการพัฒนาชิ้นส่วนอีเลคโทรนิคส์นี้เป็นปัจจัยสำคัญที่จะชี้นำความสำเร็จในการประกอบธุรกิจใหม่หรือผลิตสินค้าใหม่ของบริษัทฯ
ในอนาคต ในปัจจุบันชิ้นส่วนอีเลคโทรนิคส์หลักของบริษัทฯ หลักประกอบไปด้วย แมกเนติก
และตัวกรองสัญญาณ (อีเอ็มไอฟิลเตอร์) บริษัทเดลต้า อีเลคโทรนิคส์ (ประเทศไทย) จำกัด
(มหาชน) กำลังพัฒนาสินค้าใหม่ๆ ที่อยู่ในประเภทอีเลคโทรนิคส์นี้มากขึ้น เพื่อใช้ในอุตสาหกรรมอื่นๆ
นอกเหนือจากอุตสาหกรรมคอมพิวเตอร์

แมกเนติก

อีเลคโทรแมกเนติกเป็นคำจำกัดความในมุมกว้างของชิ้นส่วนที่ใช้ในการแปลงสัญญาณไฟฟ้ากระแสสลับเป็นกระแสตรงเพื่อใช้ในชิ้นส่วนและอุปกรณ์อีเลคโทรนิคส์อื่นๆ
บริษัท เดลต้า อีเลคโทรนิคส์ (ประเทศไทย) จำกัด (มหาชน)
สามารถผลิตสินค้าแมกเนติกได้หลายประเภทให้แก่ลูกค้าในอุตสาหกรรมต่างๆ เช่น คอมพิวเตอร์
เครื่องใช้ไฟฟ้าภายในบ้าน เครื่องใช้ไฟฟ้าในสำนักงาน ดังต่อไปนี้

1.  ทรานส์ฟอร์มเมอร์ ( Tranformer) : เพื่อแปลงแรงคลื่นไฟฟ้ากระแสสลับ

2.  ไลน์ฟิลเตอร์ (Line Filter) : กรองคลื่นรบกวนของกระแสไฟฟ้า

3.  โช๊คธรรมดา (Comman Choke ) : สะสมพลังงานไฟฟ้ากระแสตรง

4.  ลิเนียริตี้ คอยล์ (Linearity Coil) : ควบคุมความคมชัดของภาพในจอทีวีและจอมอนิเตอร์

การผลิตแมกเนติกต้องใช้แรงงานจำนวนมากโดยเฉพาะอย่างยิ่งชนิดที่ใช้เทคโนโลยีต่ำ
อย่างไรก็ดีการผลิตแมกเนติกที่ใช้เทคโนโลยีสูงต้องมีการบริหารจัดการที่ดีประกอบกับต้องการแรงงานที่มีความชำนาญสูง
ทั้งสองสิ่งนี้ทำให้การเข้ามาของผู้ประกอบการหน้าใหม่เป็นไปได้ยาก

การผลิต

ครึ่งหนึ่งของพื้นที่โรงงานที่ 5 ของบริษัทฯ ถูกใช้เป็นที่ผลิตแมกเนติกบนพื้นที่ดินกว่า 41 ไร่
เป็นพื้นที่โรงงานกว่า 72,333 ตารางเมตร ในปี 2543นี้ กำลังการผลิต คิดเป็นประมาณ 180
ล้านชิ้น พนักงานในสายการผลิตคิดเป็นจำนวน 1,800 คน อัตราการผลิตจะอยู่ในราวร้อยละ 75
ถึงร้อยละ 95
จากต้นปีถึงปลายปีอันเนื่องจากความต้องการของสินค้าซึ่งมักเพิ่มขึ้นในช่วงปลายปีอันเป็นปกติของธุรกิจในอุตสาหกรรมคอมพิวเตอร์ส่วนบุคคล
อย่างไรก็ดีบริษัทฯ ผลิตสินค้าแมกเนติกเพื่อใช้เป็นส่วนประกอบในการผลิตสินค้าหลักอื่นๆของบริษัทฯ
มากกว่าที่จะขายแก่ลูกค้าภายนอก ในเดือนมกราคม 2544
โรงงานแมกเนติกได้รับการรับรองมาตราฐาน คิวเอส 9000
ซึ่งใช้เป็นมาตราฐานในอุตสาหกรรมรถยนต์ สินค้าแมกเนติกของบริษัทฯ
ใช้เป็นชิ้นส่วนอีเลคโทรนิคส์ในระบบเบรคเอบีเอส วิทยุติดรถยนต์ เป็นต้น
นอกจากนี้ทีมวิจัยสินค้าแมกเนติกยังได้กำลังพัฒนาสินค้าอื่นๆ เพื่อใช้ในอุตสาหกรรมใหม่ๆ
นอกเหนือที่ได้กล่าวมาแล้วด้วย
ทั้งนี้เป็นผลจากการลงทุนในทีมวิจัยและเครื่องมือเครื่องใช้ในการวิจัยในปี 2543
โดยได้รับการสนับสนุนจากวิศวกรในเครือข่ายของกลุ่มบริษัทเดลต้าที่อยู่ในพื้นที่ของลูกค้าทั่วโลก

ลักษณะธุรกิจ

ตลาดของแมกเนติกมีผู้ผลิตจำนวนมากอยู่ทั่วโลก
การแข่งขันในตลาดนี้จึงขึ้นอยู่กับความสามารถในการออกแบบและการผลิตสินค้าให้ตรงกับความต้องการของลูกค้า
ประกอบกับต้องมีความรวดเร็วและตรงต่อเวลาในการส่งมอบสินค้า
ทั้งยังต้องมีความสามารถในการแข่งขันด้านราคาอีกด้วย
อย่างไรก็ดีปัจจัยสำคัญที่สุดในการทำธุรกิจให้สำเร็จซึ่งเป็นกลยุทธ์ในการกีดกันผู้ประกอบการหน้าใหม่ด้วย
คือความสามารถของฝ่ายจัดการที่จะปรับปรุงดัดแปลงสินค้าของตนให้สามารถใช้ได้ในอุตสาหกรรมต่างๆกัน
ตามแต่บริษัทผู้นำในอุตสาหกรรมนั้นๆจะต้องการความสำเร็จของบริษัทฯ
ในด้านสินค้าแมกเนติกช่วยเพิ่มผลประโยชน์ทางการค้าแก่บริษัทฯ
เพราะทำให้สามารถใช้เป็นกลยุทธ์ในตลาดเพื่อขายสินค้าหลักอื่นของบริษัทฯ ให้แก่ลูกค้าได้มากขึ้น
คู่แข่งสำคัญในตลาดแมกเนติกประกอบด้วย เอสเทค ไฮโปร ทีดีเค มินิแบ มัตสุชิตะ และไลท์ออน
เป็นต้น

อีเอ็มไอฟิลเตอร์ 

EMI (Eletro-magnetic Interference )
เป็นการรบกวนของคลื่นแม่เหล็กไฟฟ้าซึ่งเกิดจากการใช้อุปกรณ์และเครื่องมืออีเล็คโทรนิคส์
การรบกวนนี้ทำให้เครื่องใช้ไฟฟ้าทำงานขัดข้องหรือผิดปกติ ตัวกรองคลื่นแม่เหล็กไฟฟ้า (EMI
Filter ) เป็นชิ้นส่วนอีเล็คโทรนิคส์
ที่ลดการรบกวนของคลื่นแม่เหล็กไฟฟ้าในอุปกรณ์เครื่องใช้อีเลคโทรนิคส์ที่มีความไวต่อคลื่นรบกวนสูง
เช่น โทรทัศน์ จอมอนิเตอร์ อุปกรณ์จ่ายไฟ และเครื่องถ่ายเอกสารเป็นต้น บริษัทฯ
ได้เริ่มดำเนินการผลิตชิ้นส่วนตัวกรองคลื่นแม่เหล็กไฟฟ้าตั้งแต่ปี 2532 และต่อมาบริษัทฯ
ได้เป็นหนึ่งในผู้นำด้านนี้ด้วยประสบการณ์ด้านการออกแบบและการพัฒนาชิ้นส่วนตัวกรองคลื่นแม่เหล็กไฟฟ้า
ปัจจุบันบริษัทฯ มีชิ้นส่วนตัวกรองคลื่นแม่เหล็กไฟฟ้า เพื่อการใช้งานที่แตกต่างกันมากกว่า 450 ชนิด
ผลิตภัณฑ์อีเอ็มไอฟิลเตอร์ทั้งหมดของบริษัทฯ ล้วนได้รับการรับรองมาตรฐานจาก UL, VDE, CSA(
ภายใต้โครงการ CCP)

การผลิต

ปัจจุบันบริษัทฯ มีกำลังการผลิต 35.8 ล้านชิ้นต่อปี ตั้งอยู่ในโรงงานที่ 3 บนพื้นที่ 3 ไร่
โดยใช้พื้นที่โรงงานเพียงครึ่งหนึ่งของพื้นที่ทั้งหมดจำนวน 14,591 ตารางเมตร ในปี 2543 บริษัทฯ
จะได้เพิ่มกำลังการผลิตเป็น 45 ล้านชิ้นต่อปีและจะมีพนักงานในสายการผลิตเพิ่มขึ้นเป็น 1,000 คน
โดยบริษัทฯ
จะเพิ่มการใช้เครื่องจักรเครื่องมืออัตโนมัติในสายการผลิตเพื่อทำให้ประสิทธิภาพการผลิตสูงขึ้น
คุณภาพดีขึ้น ซึ่งจะทำให้บริษัทฯ มีศักยภาพในการแข่งขันมากขึ้น

ลักษณะธุรกิจ

เนื่องจากอีเอ็มไอฟิลเตอร์เป็นอุปกรณ์อีเลคโทรนิคส์ที่ใช้เทคโนโลยีระดับกลาง
ดังนั้นความสำคัญในการทำธุรกิจจึงขึ้นอยู่กับความสามารถในการออกแบบและพัฒนาผลิตภัณฑ์ให้มีความสามารถใช้งานได้กับอุปกรณ์และเครื่องใช้ไฟฟ้าในประเทศต่างๆทั้งในทวีปยุโรปและอเมริกา
จากการที่สินค้าอีเอ็มไอฟิลเตอร์ของบริษัทฯ
สามารถใช้เป็นชิ้นส่วนในอุปกรณ์สื่อสารและเครื่องใช้สำนักงาน บริษัทฯ
จึงมีนโยบายที่จะขยายธุรกิจของสินค้าอีเอ็มไอฟิลเตอร์สู่ตลาดเครื่องมือสื่อสารและเครื่องใช้ไฟฟ้าต่างๆให้มากขึ้น

ด้วยความชำนาญของวิศวกรและทีมออกแบบของบริษัทฯ สินค้าอีเอ็มไอฟิลเตอร์
จึงถูกออกแบบให้มีการใช้งานเฉพาะตัวให้แก่ลูกค้าได้หลายประเภทมากขึ้น อาทิเช่น
ในอุปกรณ์การตรวจวัด อุปกรณ์ 3 เฟส เป็นต้น นอกจากนี้
บริษัทฯยังได้มีการพัฒนาผลิตภัณฑ์ให้มีความสามารถใช้งานได้กับเครื่องเล่นวีดีโอเกมส์
และฐานรับส่งสัญญาณโทรศัพท์มือถือ

แนวโน้มธุรกิจในอนาคต

ในปี 2542 บริษัทฯ ได้มีการปรับปรุงประสิทธิภาพการผลิตโดยให้มีระบบจัดการผลิตแบบใหม่
และยังเพิ่มระบบการจัดการสภาพแวดล้อมในการผลิตให้ดีขึ้น สำหรับในปี 2543 นี้ บริษัทฯ
ได้จัดให้มีวิศวกรประจำพื้นที่ยุโรป อเมริกา และญี่ปุ่น
เพื่อเพิ่มประสิทธิภาพในการออกแบบและแก้ไขปัญหา
ตลอดจนการบริการอื่นๆได้อย่างฉับไวและทันท่วงที โดยคาดหวังว่าบริษัทฯ
จะสามารถเพิ่มสัดส่วนการตลาดได้มากขึ้นกว่าเท่าตัว

ภาวะอุตสาหกรรมและการแข่งขัน

โครงสร้างของอุตสาหกรรมอีเลคโทรนิคส์และคอมพิวเตอร์

ผู้ประกอบการในอุตสาหกรรมนี้สามารถแบ่งออกได้เป็น 2 ประเภทคือ บริษัทที่ผลิตชิ้นส่วน อุปกรณ์
และเครื่องคอมพิวเตอร์ (ฮาร์ดแวร์)
และบริษัทที่คิดโปรแกรมสำหรับการใช้งานบนเครื่องคอมพิวเตอร์ (ซอฟท์แวร์) อาทิเช่น
บริษัทไมโครซอฟท์ เป็นต้น
ซึ่งโปรแกรมเหล่านั้นจะต้องพัฒนาตามความก้าวหน้าทางเทคโนโลยีของเครื่องคอมพิวเตอร์เป็นหลัก
บริษัทที่ผลิตเครื่องคอมพิวเตอร์และชิ้นส่วน อุปกรณ์ สามารถแบ่งเป็น 2 กลุ่มใหญ่
ตามลักษณะทางธุรกิจคือ บริษัทผู้พัฒนาและจำหน่ายเครื่องคอมพิวเตอร์แก่ผู้บริโภค (Original
Engineering Manufacturing "OEM" ) อันได้แก่ บริษัทคอมพิวเตอร์รายใหญ่ของโลก เช่น
บริษัทไอบีเอ็ม บริษัทแอ๊ปเปิ้ล บริษัทฮิวเลตต์แพคการ์ด บริษัทเเดล บริษัทเอเซ่อร์ บริษัทคอมแพค
เป็นต้น บริษัทเหล่านี้มีการลงทุนทางด้านเทคโนโลยีอย่างมาก
โดยเฉพาะอย่างยิ่งในด้านวิจัยและพัฒนาสินค้าอีเลคโทรนิคส์และคอมพิวเตอร์ต่างๆ
โดยมีลักษณะการดำเนินงานที่สำคัญคือ

1.  ออกแบบและพัฒนาเทคโนโลยีใหม่สำหรับรูปแบบและการผลิตสินค้าอีเลคโทรนิคส์และ
    คอมพิวเตอร์ต่างๆ

2.  จัดทำสินค้าอีเลคโทรนิคส์และคอมพิวเตอร์ต้นแบบ เพื่อเสนอในตลาดผู้บริโภค

3.  ผลิตสินค้าอีเลคโทรนิคส์และคอมพิวเตอร์เพื่อจำหน่ายแก่ผู้บริโภค

4.  จัดจำหน่ายสินค้าอีเลคโทรนิคส์และคอมพิวเตอร์ในตลาดผู้บริโภค

5.  ให้บริการหลังการขายแก่ผู้บริโภคที่ซื้อสินค้า

กลุ่มที่ 2 คือบริษัทรับจ้างผลิตชิ้นส่วน อุปกรณ์ และเครื่องอีเลคโทรนิคส์และคอมพิวเตอร์
(Electronics Manufacturing Services "EMS" )
บริษัทรับจ้างผลิตบางรายจะมีความเชี่ยวชาญเฉพาะชิ้นส่วนหรืออุปกรณ์บางประเภท
ในขณะที่บริษัทรับจ้างผลิตบางรายจะมีความเชี่ยวชาญในการผลิตและประกอบเครื่องคอมพิวเตอร์ทั้งระบบ
ซึ่งบริษัท เดลต้า อีเลคโทรนิคส์ (ประเทศไทย) จำกัด (มหาชน)
ก็จัดอยู่ในกลุ่มบริษัทรับจ้างผลิตที่มีความเชี่ยวชาญเฉพาะส่วนนี้

ลักษณะธุรกิจในปัจจุบัน

สินค้าที่สามารถรวมกันใช้งานในลักษณะของเครื่องคอมพิวเตอร์ เครื่องมือสื่อสาร และเครื่องใช้
ไฟฟ้าส่วนบุคคลมีความจำเป็นต้องได้รับการพัฒนาอย่างรวดเร็วในระยะยาว
ส่วนในระยะสั้นนั้นสาธารณูปโภคที่เกี่ยวข้องกับการสื่อสารและส่งข้อมูลด้วยความเร็วสูง
กำลังดำเนินไปอย่างรวดเร็ว

อุตสาหกรรมผู้รับจ้างผลิตส่วนประกอบอีเลคโทรนิคส์

บริษัทผู้รับจ้างผลิตสินค้าอีเลคโทรนิคส์ส่วนใหญ่ขายสินค้าของตนเข้าตลาดคอมพิวเตอร์เกือบทั้งหมด
แม้ว่าสินค้าชิ้นส่วนอีเลคโทรนิคส์เหล่านั้นสามารถใช้ในสินค้าอื่นๆ นอกเหนือจากคอมพิวเตอร์เช่น
ใช้ในเครื่องมือสื่อสาร (กล้องถ่ายรูป) เครื่องใช้ในบ้านและในสำนักงาน และอุปกรณ์ไร้สายต่างๆ
บริษัทผู้รับจ้างผลิตสามารถแบ่งออกเป็น 2 กลุ่มใหญ่ คือ
กลุ่มแรกเป็นกลุ่มที่รับจ้างผลิตชิ้นส่วนอุปกรณ์และเครื่องคอมพิวเตอร์ครบชุด (Full System
Assembly) เป็นบริษัทที่มีขนาดใหญ่ตั้งอยู่ใกล้กับตลาดผู้ซื้อ
ซึ่งเป็นบริษัทของประเทศสหรัฐอเมริกาเช่น บริษัทโซเลสตรอน บริษัทเซเลสติกา
บริษัทของประเทศไต้หวันเช่น เลเจ่น และบริษัทแนทสตีลอีเลคโทรนิคส์ของประเทศสิงคโปร์เป็นต้น
กลุ่มที่ 2 เป็นกลุ่มที่รับจ้างผลิตชิ้นส่วนเฉพาะประเภท ( Component Assembly )
ซึ่งสามารถแบ่งออกเป็น 3 ส่วนได้ดังนี้

1. ตลาดสินค้าที่ใช้เทคโนโลยีระดับสูง :
เนื่องจากการพัฒนาและการผลิตสินค้าที่ใช้เทคโนโลยีระดับสูงเริ่มเกิดขึ้นในประเทศแถบตะวันตกแล้วจึงถ่ายทอดมายังประเทศแถบกลุ่มเอเชียเหนือบางประเทศ
เนื่องจากความต้องการสินค้าเพิ่มสูงขึ้น
จึงจำเป็นต้องผลิตสินค้าออกมารองรับความต้องการของตลาดที่เพิ่มขึ้น
ประกอบกับการพัฒนาการผลิตทำให้ต้นทุนการผลิตถูกลง ตัวอย่างของสินค้าประเภทนี้คือ เวเฟอร์
แผ่นจอแอลซีดี หลอดภาพ และ ไมโครซิพ เป็นต้น
ปัจจัยหลักของการแข่งขันของสินค้าในกลุ่มนี้เกี่ยวข้องกับขอบเขตของการนำเทคโนโลยีระดับสูงมาใช้และความต้องการในการลงทุนสูงที่สามารถให้ผลตอบรับคุ้มค่ากลับคืน
ศูนย์กลางของการผลิตยังคงอยู่ที่ประเทศอเมริกา ญี่ปุ่น และ เอเชียเหนือ

1.  ตลาดสินค้าที่ใช้เทคโนโลยีระดับกลาง :
    หลังจากที่สินค้าที่ใช้เทคโนโลยีระดับสูงครองตลาดมาได้ระยะหนึ่ง
    การพัฒนาด้านเทคโนโลยีได้ทำให้ต้นทุนในการผลิตต่ำลงซึ่งจะทำให้ราคาเสนอขายแก่ผู้บริโภคลดลงด้วย
    ดังนั้น ความต้องการที่มากขึ้น อันเนื่องมาจากราคาที่ลดลง
    จึงทำให้ความต้องการการผลิตมีปริมาณสูงขึ้น
    แต่เนื่องจากระบบการผลิตของสินค้าประเภทนี้ต้องการแรงงานที่มีฝีมือจำนวนมากและใช้เทคโนโลยีที่เกี่ยวข้องกับความสามารถในการออกแบบและการประกอบชิ้นส่วนทางอีเล็คโทรนิกส์ต่าง
    ๆ ตัวอย่างของสินค้าประเภทนี้ คือ อีเอ็มไอ ฟิลเตอร์ (Electro-Magnetic
    Interference filters)
    จอมอนิเตอร์ขนาดใหญ่และจอมอนิเตอร์แบบมือถือหรือที่ใช้กันในโน้ตบุ๊ค รวมทั้งสวิตช์ชิ่ง
    เพาเวอร์ ซัพพลาย เป็นต้น ปัจจัยหลักของการแข่งขันในกลุ่มนี้คือ ฝีมือของแรงงาน
    ระดับเทคโนโลยี ความพร้อมของสาธารณูปโภคพื้นฐาน
    และประสิทธิภาพการผลิตศูนย์กลางการผลิตของสินค้าประเภทนี้
    ส่วนใหญ่จะอยู่ในประเทศแถบเอเชียตะวันออกเฉียงใต้ อย่างเช่น ประเทศไทย มาเลเชีย
    และ ฟิลิปปินส์ เนื่องจากการได้รับการสนับสนุนจากคณะกรรมการการส่งเสริมการลงทุน
    (BOI) และการมีแหล่งวัตถุดิบในภูมิภาคที่เพียงพอ
    จึงทำให้ผลประโยชน์ด้านการแข่งขันของบริษัทฯ ดูจะได้เปรียบบริษัทอื่น ๆ
    ในแถบประเทศเพื่อนบ้านด้วยกัน

2.  ตลาดสินค้ามาตรฐานหรือสินค้าที่ใช้เทคโนโลยีขั้นต่ำ :
    สินค้าส่วนใหญ่ในกลุ่มตลาดประเภทนี้จะถือเป็นสินค้ามาตรฐานที่ไม่จำเป็นต้องใช้เทคโนโลยีระดับสูงในด้านการผลิต
    รวมทั้งไม่ต้องการการออกแบบสินค้ามากนัก
    โดยปกติสินค้าที่ใช้เทคโนโลยีขั้นต่ำมักจะมีกำไรขั้นต้นต่ำกว่าสินค้าอื่น ๆ
    เนื่องจากจำเป็นต้องใช้แรงงานจำนวนมาก
    ดังนั้นการมีอัตราจ้างแรงงานต่ำจึงเป็นสิ่งสำคัญที่จะทำให้บริษัทในกลุ่มสินค้าประเภทนี้ประสบความสำเร็จ
    ตัวอย่างของสินค้าประเภทนี้คือ แมกเนติก บอลแบริ่ง และพัดลมในคอมพิวเตอร์เป็นต้น
    ศูนย์กลางการผลิตส่วนใหญ่จะอยู่ในประเทศที่กำลังพัฒนา เช่นประเทศจีน
    และประเทศเวียดนาม
    ประเทศไทยมีแหล่งการผลิตอุปกรณ์ทางอิเล็คโทรนิคส์จำนวนมากที่มุ่งไปในการใช้สินค้ามาตรฐานหรือสินค้าที่ใช้เทคโนโลยีขั้นต่ำมาเป็นเวลานานเนื่องจากมีอัตราจ้างแรงงานต่ำ
    อย่างไรก็ตาม
    แรงงานไทยก็ได้พัฒนาฝีมือขึ้นมาอย่างรวดเร็วทำให้ประเทศไทยกลายเป็นศูนย์กลางการผลิตที่สำคัญแห่งหนึ่งที่จะพัฒนาไปเป็นสินค้าทางอิเลคโทรนิคส์ที่ใช้เทคโนโลยีขั้นกลาง
    และในอนาคตข้างหน้าจะสามารถพัฒนาไปเป็นผู้ผลิตสินค้าที่ใช้เทคโนโลยีขั้นสูงได้ในที่สุด

ลักษณะธุรกิจในปัจจุบัน

เนื่องจากการขาดแคลนชิ้นส่วนอีเลคโทรนิคส์ เช่น
ในช่วงระหว่างปีที่ผ่านมาทำให้บริษัทที่รับจ้างผลิตส่วนประกอบอีเลคโทรนิคส์ประสบปัญหาไม่สามารถส่งมอบสินค้าได้ตามกำหนดเวลาและแม้ทำได้ก็มีผลกำไรค่อนข้างต่ำ
บริษัทฯ เป็นหนึ่งในผู้รับจ้างผลิตที่ยังสามารถส่งมอบงานได้ตามกำหนด
ทำให้สามารถเพิ่มส่วนแบ่งการตลาดจากลูกค้าปัจจุบันและลูกค้าใหม่ได้
นอกจากนี้แนวโน้มในการที่บริษัทใหญ่ในอุตสาหกรรมโทรคมนาคมจะต้องยกการผลิตสินค้าบางประเภทของตนมาให้แก่ผู้รับจ้างผลิตในแถบเอเชียมีมากขึ้น
ในช่วงเวลาใกล้สิ้นปีที่ผ่านมาภาวะเศรษฐกิจของประเทศสหรัฐอเมริกาจะไม่ดีนัก
ทำให้แนวโน้มของการย้ายการผลิตดังกล่าวดูจะรุนแรงขึ้นและหลีกเลี่ยงไม่ได้
โดยเฉพาะอย่างยิ่งกับบริษัทซึ่งมีฐานการผลิตส่วนใหญ่อยู่ในประเทศตะวันตก
อย่างไรก็ตามความต้องการสินค้าประเภทชิ้นส่วนอีเลคโทรนิคส์ที่ใช้ในคอมพิวเตอร์และเครื่องใช้อีเลคโทรนิคส์อื่นๆ
ในปี พ.ศ. 2543 ยังต้องเป็นที่น่าจับตามองต่อไป
ด้วยระดับราคาสินค้าคงเหลือที่ยังคงสูงอยู่ทำให้เป็นที่คาดว่าการค้าในช่วงไตรมาสแรกของปีพ.ศ.
2544 จะไม่คล่องตัวเนื่องจากลูกค้าต้องระบายสินค้าที่อยู่ในคลังก่อน
อย่างไรก็ดีดูเหมือนว่าราคาของชิ้นส่วนบางประเภทดูน่าจะอ่อนตัวลงกว่าในปีที่แล้ว
โดยคาดว่าจะเริ่มอ่อนตัวหลังในช่วงครึ่งหลังของปีพ.ศ. 2544
เมื่ออุปทานของสินค้าได้เพิ่มขึ้นทั่วภูมิภาคเอเชีย